Reikalavimų švietimo įstaigos (išskyrus aukštąją mokyklą) vadovo metų veiklos ataskaitai

priedas

**KLAIPĖDOS R. VĖŽAIČIŲ LOPŠELIS-DARŽELIS**

(švietimo įstaigos pavadinimas)

**DIREKTORIAUS PAVADUOTOJA UGDYMUI, LAIKINAI EINANTI DIREKTORIAUS PAREIGAS, TATJANA PAGOJIENĖ**

(švietimo įstaigos vadovo vardas ir pavardė)

**METŲ VEIKLOS ATASKAITA**

2020 m. vasario d. Nr. T27-34

(data)

Vėžaičiai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai)Įgyvendindama ugdymo įstaigos prioritetus stengiausi, kad kiekvienas darbuotojas galėtų geriausiai save realizuoti. Visiems pedagogams sudariau vienodas sąlygas tobulinti savo kvalifikaciją, profesinę kompetenciją. Įgyvendinant Valstybinę švietimo politiką, tenkinome ikimokyklinio amžiaus vaikų prigimtinius, socialinius, pažintinius poreikius. Siekėme kiekvieno vaiko, kaip bręstančios asmenybės, maksimalaus saugumo, pažinimo, saviraiškos, sveikatingumo, kultūros ugdymosi poreikių tenkinimo.Siekiau iškeltų 2019 metų strateginių veiklos prioritetų: 1. Vaikų sveikatos saugojimas ir stiprinimas. 2. Kokybiško ugdymo užtikrinimas.Tikslų įgyvendinimui vykdėme šias priemones: 1. Mokytojų tarybos posėdžiuose analizavome temas: „Aktyviųjų ugdymo(si) metodų taikymas. Netradicinės veiklos.“, „Įstaigos veiklos 2018‒2019 m. m. analizė. Pedagogų veiklos įsivertinimas“, „Įstaigos veiklos plano 2019–2020 m. m. aptarimas. Vėžaičių lopšelio-darželio bendruomenės dalyvavimas projektuose“.2. Metodiniuose renginiuose dalinomės patirtimi tarpusavyje: „Emocinio mikroklimato kūrimas grupėje“, „Projekto „Lyderių laikas 3“ tyrimų apie šiuolaikines, netradicines pamokas aptarimas“, „Pasidalijimas gerąja patirtimi: stebėtų kolegių vedamų šiuolaikinių veiklų aptarimas“ ir su Klaipėdos r. Vėžaičių pagrindinės mokyklos priešmokyklinio ugdymo pedagogėmis „Ikimokyklinukų pasiruošimas priešmokykliniam ugdymui“ ir „Ugdytinių adaptacija priešmokyklinėse grupėse“. 3. Kūrėme sveikatai palankią ir saugią ugdymo(si) aplinką vykdydami ilgalaikius ir trumpalaikius grupių projektus, sveikatingumo renginius, prevencines programas, dalyvaudami respublikinės ikimokyklinių įstaigų darbuotojų asociacijos ,,Sveikatos želmenėliai“ veikloje, programose „Pienas vaikams“ ir „Vaisiai vaikams“, respublikinės ikimokyklinio ugdymo kūno kultūros pedagogų asociacijos projekte „Lietuvos Mažųjų žaidynės 2019“, tarptautiniame projekte „Vaiko kelias į gražią kalbą“, respublikos prevenciniame projekte „Žaidimai moko“, respublikiniame projekte „Kviečiame judėti visus – šaltis sportui nebaisus“, respublikos sveikatinimo akcijose „Sveikas vaikas – laimingas vaikas“, skirtai Pasaulinei sveikatos dienai paminėti, ir ,,Aš bėgu 2019“. Stiprinome ugdytinių emocinę būseną, vykdydami socialinę-emocinę programą ,,Kimočis“, taikydami V. Šerborn metodą ,,Bendraukime judesyje“, S. Kneipo metodikos elementus įvairiose veiklose.4. Sudarėme palankias sąlygas formuotis ugdytinių kūrybiniams, saviraiškos gebėjimams bei tautiškumo ugdymui dalyvaudami įstaigos, miestelio bendruomenės, rajono, Respublikos renginiuose, akcijose, minėjimuose: Užgavėnių šventėje, Teatro savaitės renginiuose, Žemės dienos minėjimo renginiuose, Vaikų gynimo dienos šventėje, Vėžaičių kultūros namuose Kovo11-osios minėjime „Jaunimas Lietuvai“, šventiniame koncerte „Poezėjės ėr dainū vakars-žemaitėjės metams ėr tarptautėne šeimous dėina pamėnavuotė“, Klaipėdos apskrities vyriausiojo policijos komisariato rengiamame piešinių konkurse „Ginti. Saugoti Saugoti. Padėti“, Klaipėdos rajono pasakorių konkurse „Seku, seku pasaką“, Klaipėdos rajono ikimokyklinių įstaigų ir mokinių ugdytinių dainų konkurse-festivalyje „Augino močiutė“, skirto Žemaitijos metams, Klaipėdos rajono savivaldybės organizuotame konkurse „Šventinę nuotaiką kurkime drauge: kviečiame originaliai puošti lauko erdves“, respublikinėje pilietinėje akcijoje „Gyvasis tautos žiedas“, respublikiniame ikimokyklinio ir amžiaus vaikų projekte ,,Sniego fantazijos“, respublikiniame ikimokyklinio ir amžiaus vaikų projekte „Mūsų mažieji sparnuotieji draugai“, respublikiniame ikimokyklinio ugdymo ekologinio švietimo projekte „Prisikėliau žaidimui“, tarptautiniame vaikų meno projekte Motinos dienai paminėti „Vėduoklė Mamai 2019“. 5. Plėtojome įstaigos ir šeimos tradicijas, stiprindami tarpusavio ryšius organizavome renginius, šventes, popietes, išvykas vaikams ir jų tėveliams, taikėme projekto metodus trumpalaikiuose projektuose, švietėme tėvelius susirinkimų metu, įtraukėme suaugusiuosius į atviras veiklas, dalyvavome respublikos konkursuose: rudenėlio, kalėdiniuose, etnokultūrinės savaitės šeimos dienos renginiuose įstaigoje, respublikiniame ekologiniame konkurse „Mano žalioji palangė“, socialinės atsakomybės projekte – šiltnamių konkursas „Sodinčius“. 6. Vykdėme Etninės kultūros puoselėjimo ir plėtros Klaipėdos rajone projektą „Kou jauns ėšmuoksi, sens neožmirši“ veiklose. Į projektą įtraukėme visą darželio bendruomenę: pedagogus, aptarnaujantį personalą, ugdytinius ir jų tėvelius bei senelius. Organizavome etnokultūrinę savaitę, bendruomenės pavakarojimą pagal senųjų laikų tradicijas, šv. Liucijos dienos šventę Vėžaičių šv. Kazimiero parapijos bažnyčioje. 7. Bendradarbiaudami su Kauno miesto „Boružėlės“, „Radastėlės“, „Želmenėlio“ ir „Varpelis“ darželiais parengėme ir pradėjome vykdyti Europinį projektą „Ikimokyklinio ir bendrojo ugdymo mokyklų veiklos tobulinimas“ – „Mokymosi per judesį metodikos taikymas ikimokykliniame ugdyme, integruojant specialiųjų poreikių vaikus“. 8. Parengėme pranešimus, veiklas, priemones ir pristatėme tarptautinėje mokslinėje- praktinėje konferencijoje „Vaiko kelias į gražią kalbą“: ikimokyklinio ugdymo mokytoja A. Jankienė pristatė filmuotą veiklą „Vaikų kalbai tobulėti padeda žaidimai“ ir vyr. logopedė T. Pagojienė, logopedė metodininkė L. Zakarienė parengė metodines priemones „Dėk simboliuką, sudaryk sakinuką“, „Sudarykime sakinius“. 9. Lopšelyje-darželyje veikia bendruomenės informavimo sistema. Aktuali informacija talpinama įstaigos internetinėje svetainėje www.darzelis.vezaiciai.lt , el. dienyne „Mūsų darželis“, pateikiama įstaigoje esančiuose informaciniuose stenduose. Grupėse organizuojami tėvų susirinkimai, grupiniai ir individualūs pokalbiai, kaupiama aktuali visų mokslo metų informacija. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti kokybišką ir efektyvų lopšelio-darželio veiklos valdymą | Lopšelio-darželio veiklą reglamentuojančių teisės aktų nuostatų įgyvendinimas | 1. Atnaujinti lopšelio-darželio veiklos dokumentai ir kiti teisės aktai.2. Parengtas metinis veiklos planas.3. Parengtos metinės veiklos ataskaitos. | 1. Atnaujintos ikimokyklinio ugdymo mokytojų ir mokytojų padėjėjų pareigybės patvirtintos 2019-09-02 direktoriaus įsakymu Nr. ĮV-22.2. Parengtas Klaipėdos r. Vėžaičių lopšelio-darželio metinis veiklos planas patvirtintas 2019-09-02 direktoriaus įsakymu Nr. ĮV-16.3. Parengta Klaipėdos r. Vėžaičių lopšelio-darželio l. e. direktoriaus pareigas Tatjanos Pagojienės 2018 metų veiklos ataskaita patvirtinta 2019-02-28 Klaipėdos rajono savivaldybės mero potvarkiu Nr. MP-57 (3.11.)4. Parengta Klaipėdos r. Vėžaičių lopšelio-darželio 2018 metų Metinė veiklos ataskaita patvirtinta Klaipėdos rajono savivaldybės tarybos 2019-03-28 sprendimu Nr. T11-85. |
| 1.2. Plėsti tarpinstitucinį bendradarbiavimą  | Bendradarbiavimas su socialiniais partneriais, įtraukiant naujuosius | 1. Bendradarbiaujant su Vėžaičių miestelio bendruomenėmis, rajono ir respublikos ikimokyklinėmis įstaigomis sutelkta bendruomenė projektų, akcijų įgyvendinimui, įstaigos viešinimui, kaitai.2. Pedagogai įgys naujų kompetencijų, žinių.  | 1. Suorganizuota ir pravesta Vėžaičių miestelio bendruomenei šv. Liucijos šviesos dienos šventė 2019-12-13. 2. Dalyvauta įvairiuose respublikos ir rajono projektuose, akcijose, minėjimuose (paviešinta [www.darzelis.vezaiciai.lt](http://www.darzelis.vezaiciai.lt)). 3. Pradėtas bendras projektas ir pasirašyta bendradarbiavimo sutartis 2019-11-04 Nr. (6.15)-26-60 su Kauno miesto lopšeliais-darželiais „Boružėlė“, „Radastėlė“, „Želmenėlis“ ir „Varpelis“ (paviešinta [www.darzelis.vezaiciai.lt](http://www.darzelis.vezaiciai.lt)) |
| 1.3. Dalyvauti projekte „Lyderių laikas 3“ | Dalyvavimas „Lyderių laiko 3“ projekto kūrybinės komandos veikloje, organizuojamuose mokymuose.Tęsiamos neformaliosios lyderystės programos studijos. | 1. „Lyderių laiko 3“ projekto mokymų metu išgryninta Klaipėdos r. savivaldybės projekto tema, susitarta dėl mokymų renginių švietimo įstaigose 2019 m.2. Baigtas neformaliųjų lyderystės studijų įžanginis modulis 2018-08-24. Toliau tęsiamos neformaliosios lyderystės studijos pasirinktame „Besimokantis lyderis“ modulyje.3. Vėžaičių lopšelio-darželio bendruomenė dalyvauja Klaipėdos rajone organizuojamuose projekto mokymuose. | 1. „Lyderių laiko 3“ projekto mokymų metu išgryninta Klaipėdos r. savivaldybės projekto tema „Aktyvieji ugdymo metodai – mokytojo įgūdis“ (projekto ataskaita paviešinta [www.klaipedos-r.lt](http://www.klaipedos-r.lt)).2. Baigtas neformaliosios švietimo lyderystės programos modulis „Besimokantis lyderis“ ir parengtas grupinis projektas – veiklos tyrimas „Kaip pasakyti NE“ (VšĮ „Mokyklų tobulinimo centro pažymėjimas Nr. LL3-19/13080).3. Dalyvauta Klaipėdos rajone organizuotuose LL3 projekto cikliniuose mokymuose. Edukologiniuose mokymuose dalyvavo dvi ikimokyklinio ugdymo mokytojos, vadybiniuose mokymuose – l . e. p. direktorė Tatjana Pagojienė (VšĮ „Mokyklų tobulinimo centro pažymėjimai). |
| 1.4. Įgyvendinti etninės kultūros puoselėjimo ir plėtros Klaipėdos rajone projektą „Kou jauns ėšmuoksi, sens neožmirši“ | Sėkmingai įgyvendintas projektas | 1. Įgyvendintas Etnoprojektas ,,Kou jauns ėšmuoksi, sens neožmirši “. 2. Pasibaigus Etnoprojektui, bet ne vėliau kaip iki 2019 m. gruodžio 20 d., pateikti ataskaitas Klaipėdos rajono Savivaldybės administracijos Kultūros skyriui ir administracijos centrinei buhalterijai.3. Paskelbtos veiklų publikacijos žiniasklaidoje ir įstaigos tinklalapyje.  | 1. Suorganizuoti ir pravesti renginiai darželio ir Vėžaičių miestelio bendruomenėms. 2. Sumanytas ir įvykdytas Respublikinis ikimokyklinio irpriešmokyklinio amžiaus vaikų etninis projektas ,,Ryta rats žemaitiška“.3. Pateikta ataskaita Klaipėdos rajono Savivaldybės administracijos Kultūros skyriui 2019-12-20 Nr. SD-31.4. Paskelbtos veiklų publikacijos laikraštyje „Banga“ ir naujienų portale „Mano Gargždai“ bei darželio tinklapyje [www.darzelis.vezaiciai.lt](http://www.darzelis.vezaiciai.lt)  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Užtikrinti iš Europos Sąjungos struktūrinių fondų lėšų bendrai finansuojamo projekto Nr. 09.2.1-ESFA-K-728-02-0014 „Mokymosi per judesį metodikos taikymas ikimokykliniame ugdyme, integruojant specialiųjų poreikių vaikus“ projekto vykdymą ir tęstinumą | Bendradarbiaujant su Kauno miesto lopšeliais-darželiais „Boružėlė“, „Radastėlė“, „Želmenėlis“ ir „Varpelis“ dalyvauti dviejų metų projekto metu įvairiuose renginiuose, mokymuose, konsultacijose dėl naujų metodikų taikymo ikimokykliniame ugdyme, naudojant interaktyvius kubus iMO.Įstaiga iš Europos Sąjungos struktūrinių fondų lėšų įsigys įrangą: interaktyvus ekranas i3-technologies, interaktyvūs kubai iMO, programinė įranga i3learnhub, kompiuteris, vaizdo kamera, kurią naudos ugdymo procesui gerinti. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos pagal sutartus vertinimo rodiklius | Gerai X |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Asmeninė kompetencija. |
| 6.2. Pasidalijamoji kompetencija. |

Direktoriaus pavaduotoja ugdymui,

laikinai einanti direktoriaus pareigas \_\_\_\_\_\_\_\_\_\_ Tatjana Pagojienė \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

L. e. direktoriaus pareigas Tatjanos Pagojienės 2019 metų veiklos užduotys įgyvendintos, 2019 metų veiklos ataskaitą vertinti „gerai“ (2020-01-24 protokolas Nr. T1).

Pirmininkė \_\_\_\_\_\_\_\_\_\_ Loreta Mangarovienė \_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:** 2019 metų veiklą vertinu labai gerai, nes metinės užduotys įvykdytos ir viršyti kai kurie sutarti vertinimo rodikliai, todėl iki kito kasmetinio veiklos vertinimo nustatau pareiginės algos kintamosios dalies dydį – 15 procentų pareiginės algos pastoviosios dalies.

Savivaldybės meras \_\_\_\_\_\_\_\_\_\_ Bronius Markauskas \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas Labai gerai.

**IV SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1. Užtikrinti sklandų Klaipėdos r. Vėžaičių lopšelio-darželio reorganizacijos prijungimo būdu prie Klaipėdos r. Vėžaičių pagrindinės mokyklos procesą | Sklandus reorganizacijos prijungimo būdu vykdymas pagal Klaipėdos rajono savivaldybės administracijos „Klaipėdos rajono savivaldybės švietimo įstaigų tinkle optimizavimo“ 2019-10-22 projekto planą. | Įvykdyta Klaipėdos r. Vėžaičių lopšelio-darželio reorganizacija prijungimo būdu prie Klaipėdos r. Vėžaičių pagrindinės mokyklos iki 2020-08-31 |
| 9.2. Dalyvauti darbo grupėje, kuriant strateginį veiklos planą | Strateginio veiklos plano kūrimas su Klaipėdos r. Vėžaičių pagrindinės mokyklos pedagogų komanda | Sukurtas ir pradėtas įgyvendinti 2020–2022 m. strateginis veiklos planas  |
| 9.3. Užtikrinti iš Europos Sąjungos struktūrinių fondų lėšų bendrai finansuojamo projekto Nr. 09.2.1-ESFA-K-728-02-0014 „Mokymosi per judesį metodikos taikymas ikimokykliniame ugdyme, integruojant specialiųjų poreikių vaikus“ projekto vykdymą ir tęstinumą. | Sėkmingai įgyvendintas projektas | 1. Iš dalies įgyvendintas projektas „Mokymosi per judesį metodikos taikymas ikimokykliniame ugdyme, integruojant specialiųjų poreikių vaikus“.2. Bendradarbiaujant su Kauno miesto lopšeliais-darželiais „Boružėlė“, „Radastėlė“, „Želmenėlis“ ir „Varpelis“ dalyvauti dviejų metų projekto metu įvairiuose renginiuose, mokymuose, konsultacijose dėl naujų metodikų taikymo ikimokykliniame ugdyme, naudojant interaktyvius kubus iMO.3. Paskelbtos mokymų, veiklų su naujai įsigytomis priemonėmis publikacijos žiniasklaidoje ir tinklapyje. |
| 9.4. Iki 2020 m. birželio 30 d. parengti Klaipėdos rajono savivaldybės merui įstaigos žmogiškųjų resursų, veiklos išlaidų ir valdomos infrastruktūros optimizavimo strategiją ir veiksmų planą, siekiant mažinti įstaigos išlaikymui skiriamas valstybės ir savivaldybės biudžeto lėšas. | Sumažėjusios įstaigos išlaidos pagal 2020 m. įstaigai patvirtintą biudžetą. | 1. Iki 2020 m. liepos 10 d. Klaipėdos rajono savivaldybės merui raštu pateikta infrastruktūros optimizavimo strategija ir veiksmų planas.2. Ne mažiau kaip 10 proc. sumažėjusios įstaigos išlaidos pagal 2020 m. įstaigai patvirtintą biudžetą. |
| 9.5. Aktyviai dalyvauti teikiant paraiškas Europos Sąjungos ar valstybės biudžeto lėšomis finansuojamuose priemonėse. | Įgyvendinti Europos Sąjungos ar valstybės biudžeto lėšomis finansuojami projektai, iš kurių vienas – susijęs su įstaigos infrastruktūros gerinimu. | Įgyvendinti ne mažiau kaip 2 Europos Sąjungos ar valstybės biudžeto lėšomis finansuojami projektai, iš kurių vienas – susijęs su įstaigos infrastruktūros gerinimu. |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1. Žmogiškieji faktoriai (darbuotojų kaita, laikinas nedarbingumas ir kt.) |
| 10.2. Teisės aktų kaita ar jų nebuvimas. |
| 10.3. Lėšų trūkumas. |

Savivaldybės meras \_\_\_\_\_\_\_\_\_\_ Bronius Markauskas \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Susipažinau.

Direktoriaus pavaduotoja ugdymui,

laikinai einanti direktoriaus pareigas \_\_\_\_\_\_\_\_\_\_ Tatjana Pagojienė \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)